

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 24.12.24

**ΔΕΛΤΙΟ ΤΥΠΟΥ**

**Επίσκεψη του Δημάρχου Λευκάδας κ. Ξενοφώντα Βεργίνη στον Σεβασμιώτατο Μητροπολίτη Λευκάδος και Ιθάκης κ.κ. Θεόφιλο**

Σήμερα, ενόψει των εορτών των Χριστουγέννων, ο Δήμαρχος Λευκάδας κ. Ξενοφών Βεργίνης πραγματοποίησε επίσκεψη στο Επισκοπείο Λευκάδας, όπου συναντήθηκε με τον Σεβασμιώτατο Μητροπολίτη Λευκάδος και Ιθάκης κ.κ. Θεόφιλο.

Η συνάντηση, που διεξήχθη σε εγκάρδιο κλίμα, αποτέλεσε ευκαιρία για ανταλλαγή ευχών για τις Άγιες Μέρες που πλησιάζουν. Ο Δήμαρχος εξέφρασε τη βαθιά εκτίμησή του για το πνευματικό και κοινωνικό έργο της Ιεράς Μητροπόλεως, ενώ ο Σεβασμιώτατος, από την πλευρά του, ευχήθηκε υγεία και δύναμη στον Δήμαρχο και στο Δημοτικό Συμβούλιο για τη συνέχιση του έργου τους προς όφελος των πολιτών της Λευκάδας.

Από τον Δήμο Λευκάδας